- Hindi News
- National
- 12.50 लाख तेंदूपत्ता संग्राहकों की मजदूरी 300 रुपए बढ़ी, साथ में साड़ी, चप्पल फ्री
12.50 लाख तेंदूपत्ता संग्राहकों की मजदूरी 300 रुपए बढ़ी, साथ में साड़ी, चप्पल फ्री
बोनस का जिक्र नहीं, कांग्रेस ने कहा-अब्बड़ कड़ू बजट
रमन के मापदंड से नहीं तय होती प्रति व्यक्ति आय: रमन
महिला मोर्चा ने मुख्यमंत्री से किया वादा डिजिटल छत्तीसगढ़ के लिए झोंकेंगे ताकत
मुख्यमंत्री डॉ. रमन सिंह ने अपने बजट भाषण में प्राइमरी स्कूलों में अंग्रेजी किट बंटवाने की घोषणा करके संकेत दिए कि अब पहली कक्षा से ही छात्रों को अंग्रेजी पढ़ाई जाएगी। राज्य के 242 अस्पतालों में अब 24 घंटे इलाज किया जाएगा। 12.50 लाख तेंदूपत्ता संग्राहकों को अब 1500 की बजाए 1800 रुपए की दर से प्रति मानक बोरा मजदूरी के साथ मुफ्त चरण पादुका व साड़ी दी जाएगी।
स्मार्ट फोन सूचना क्रांति योजना (स्काई) के जरिए बंटेंगे। सीएम ने 14400 करोड़ पूंजीगत व्यय होने का अनुमान जताया। कृषि में पांच फीसदी बढ़ोतरी होने की बात कही। उन्होंने कहा कि खाद्यान्न सुरक्षा कानून से राज्य के 84 फीसदी लोगों को लाभ मिला है यह देश में सबसे अधिक है। उन्होंने आदिवासी छात्रों की छात्रवृत्ति दोगुनी करने की घोषणा की। बजट में दिव्यांगों का बीमा करने की नई योजना लाने और इसका प्रीमियम सरकार द्वारा भरने का ऐलान किया। दिव्यांगों के लिए रायपुर में कालेज खोला जाएगा। उन्होंने कृषि विवि को आदर्श रूप देने, भाटापारा में 100 सीटर कृषि हास्टल खोलने, पशुओं के लिए सैलून वाहन चलाने तथा नौ जिलों में पशु अनुसंधान प्रयोगशालाएं खोलने की घोषणा की। प्रदेश के सभी ब्लाकों को फोरलेन से जोड़ा जाएगा। बजट में प्रदेश में सिंचाई रकबा दो फीसदी बढ़ने का अनुमान भी व्यक्त किया गया है। नया रायपुर के विकास के लिए 336 करोड़ रुपए दिए जाएंगे। बीजापुर व दंतेवाड़ा में हवाईपट्टी बनेगी। राज्य में रेल का जाल बिछाने करोड़ों रुपए का प्रावधान किया गया है। उन्होंने अनुसूचित जाति जनजाति के छात्रों की छात्रवृत्ति 900 रुपए तक करने की घोषणा की। उन्होंने कवर्धा व नारायणपुर जिलों में इस वर्ग के लिए प्रतियोगी परीक्षाओं के लिए सेंटर खोलने की बात भी कही। रायपुर में ऐसे सेंटर की सीटें 50 से बढ़ाकर 100 की जाएंगी। अंबिकापुर में साइंस सेंटर खोला जाएगा। बस्तर को डिजिटल जोन में तब्दील करने 800 किलोमीटर लंबी फाइवर आप्टिकल लाइन बिछाई जाएगी।। 146 मोबाइल टावर भी लगेंगे।
सदन में पहुंचे साय, अभिषेक, कौशिक
मुख्यमंत्री के बजट भाषण के दौरान राष्ट्रीय अनुसूचित जनजाति आयोग के अध्यक्ष नंद कुमार साय, सांसद अभिषेक सिंह, भाजपा अध्यक्ष धरमलाल कौशिक, छगनलाल मूंदड़ा, राजीव अग्रवाल, संजय श्रीवास्तव, अशोक बजाज, गोपाल व्यास भी मौजूद थे। कांग्रेस नेता रमेश वर्ल्यानी, महेंद्र छाबड़ा भी पहुंचे थे।
फसल बीमा में विसंगति पर विपक्ष भाजपा के साथ
विधानसभा में सोमवार को दिलचस्प स्थिति बनी। सत्तापक्ष के विधायक शिवरतन शर्मा ने फसल बीमा को बांटने को लेकर विसंगतियों का जिक्र करते हुए राजस्व मंत्री प्रेमप्रकाश पांडेय को घेरा। उनके साथ अनुपूरक प्रश्न करते हुए विपक्ष ने शर्मा का भरपूर साथ दिया और सदन में हंगामा करते हुए नारेबाजी की। विपक्ष ने हाउस से व़ॉक आउट भी किया। संसदीय कार्यमंत्री अजय चंद्राकर ने कहा कि आप लोगों को किसानों की चिंता है नहीं। हमारे ही विधायक के उठाए मुद्दे पर दिखावा कर रहे हो। बजट से पहले प्रश्नकाल में शर्मा ने भाटापारा-बलौदाबाजार इलाके में किसानों को फसल बीमा मिलने में हो रही कठिनाइयों व पक्षपात का उल्लेख किया। उन्होंने कहा कि शासन का इस बारे में स्पष्ट निर्देश नहीं होने से असमंजस की स्थिति है।
बजट में महिलाओं के लिए फोन बांटने का ऐलान हुआ तो भाजपा महिला मोर्चा की सदस्यों ने जश्न मनाया। इसे महिलाओं की दृष्टि से बड़ा कदम बताते हुए प्रदेश महामंत्री मीनल चौबे और शहर अध्यक्ष शैलेंद्री परगनिहा के साथ अन्य सदस्यों ने मुख्यमंत्री से मिलकर प्रसन्नता जताई। उन्होंने इस अभियान में महिला मोर्चा की पूरी ताकत झोंकने का वादा भी किया।
31 स्टेडियम, 22 मिनी स्टेडियम
मुख्यमंत्री ने प्रदेश में 31 स्टेडियम बनाने का एेलान किया। 22 मिनी स्टेडियम भी बनाए जाएंगे।
सेंद्री में मानसिक अनुसंधान केंद्र
बजट में बिलासपुर के पास सेंद्री में मानसिक रोगियों का मानसिक अनुसंधान केंद्र खोलने का प्रावधान किया गया है। प्रदेश के 242 प्राथमिक स्वास्थ्य केंद्रों में अब इलाज की सुविधा 24 घंटे उपलब्ध रहेगी। इसके लिए दस करोड़ रुपए रखे जा रहे हैं। इन अस्पतालों में स्टाफ की भर्ती भी होगी। मनेंद्र गढ़ में दस करोड़ की लागत से कैंसर अस्पताल खोला जाएगा। सीएम ने कहा कि 2018 तक सभी जिलों में शौचालय बन जाएंगे। हथकरघा के लिए छुईखदान में आधुनिक बुनकर सेंटर खोला जाएगा।
स्कूल शिक्षा के
लिए 11,998 करोड़
मुख्यमंत्री ने राज्य में शिक्षा के लिए 11 हजार 998 करोड़ रुपए देने की घोषणा करते हुए कहा कि अब राज्य में 11 वीं की पढ़ाई एनसीईआरटी की किताबों से कराई जाएगी।
100 सीटर कृषि हास्टल भाटापारा में
336 करोड़ से होगा नया रायपुर का विकास
146 मोबाइल टावर लगेंगे
800 किमी आप्टिकल फाइबर लाइन बस्तर में
10 करोड़ का कैंसर अस्पताल खुलेगा मनेंद्रगढ़ में
900 रु. तक होगी एसटी की छात्रवृत्ति
242 पीएचसी में चौबीस घंटे इलाज
22 मिनी स्टेडियम बनेंगे
31 स्टेडियम बनेंगे प्रदेश में
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva mai_Deva hin_Deva mag_Deva hin_Deva bho_Deva hin_Deva hin_Deva bho_Deva hin_Deva mai_Deva hin_Deva hin_Deva hin_Deva hin_Deva hin_Deva bho_Deva